
ATODIAD GA36a

	MANYLEB ASESU LEFEL 4 – Rhan A



	Enw’r myfyriwr:
	     
	Rhif Adnabod y myfyriwr:
	

	Rhaglen:
	BA Addysg Gorfforol a BA Gweithgareddau Antur ac Awyr Agored

	Modwl:
	Hyrwyddo Gweithgareddau Anturus 

	Cod y modwl:
	BMOE4003
	Cyfraniad at Asesiad Cyffredinol y Modwl  (%):
	50%

	Darlithydd:
	Jon Haylock a 
Heddwen Davies
	Gwiriwr Mewnol:
	Jon Haylock a Heddwen Davies

	Teitl yr Aseiniad:
	
Gwerthuswch sut mae gweithgareddau anturus yn cyfrannu at ddatblygiad llythrennedd corfforol plant.


	Nifer o eiriau (neu’r cyfwerth): 
	Traethawd 1,500 o eiriau

	Dyddiad cyflwyno:
	Turnitin 3o’r gloch 
Mawrth, 17fed, 2023. 
	Dyddiad dychwelyd marciau dros dro ac adborth ysgrifenedig: 
	Turnitin 3o’r gloch 
Mai 5ed, 2023 (tair wythnos Pasg) 

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno. 

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   








	Deilliannau Dysgu’r Modwl 
(o faes llafur y modwl)

	DEILLIANNAU DYSGU:  Erbyn diwedd y modwl hwn dylech allu:
· nodi, disgrifio a gwerthuso nodweddion allweddol ystod o arddulliau addysgu a hwyluso;
  
· deall rôl dysgu yn yr awyr agored a gweithgareddau anturus wrth ddatblygu llythrennedd corfforol plant.  







CYNNWYS DANGOSOL
 
· Bydd sbectrwm Mosston ac Ashworth (2008) o arddulliau addysgu a thri dull hwyluso Heron (1999) yn cael eu defnyddio i amlinellu'r ystod o arddulliau addysgu a hwyluso sydd ar gael, ynghyd â nodweddion allweddol pob un.
 
· Bydd sesiynau ymarferol yn cynnwys modelu ystod o arddulliau addysgu/hwyluso, ac wedyn adolygiad sy'n canolbwyntio ar gryfderau a chyfyngiadau pob arddull.
 
· Trafodir materion cynllunio, trefnu a diogelwch sy'n gysylltiedig â darparu gweithgareddau anturus.
 
· Cyflwyniad i ystod o adnoddau i gefnogi'r gwaith o ddarparu gweithgareddau anturus mewn ysgolion.
 
· Bydd sesiynau ymarferol yn cynnwys strategaethau ar gyfer rheoli ymddygiad a threfnu gweithgareddau grŵp.
 
· Cyfraniad gweithgareddau awyr agored ac anturus at ddatblygu llythrennedd corfforol.
 
· Defnyddio arfer sy'n seiliedig ar fodelau fel dull cyflawni.
 
· Theori a defnydd ymarferol y pethau sydd gan yr amgylchedd i’w cynnig.
 


























	
DISGRIFIAD O’R DASG




1. Darn unigol o waith yw hwn
2. Mae angen i chi werthuso 'sut mae gweithgareddau anturus yn cyfrannu tuag at lythrennedd corfforol plant?'
3. Rhowch gyflwyniad, prif gorff a chasgliad i'ch traethawd.
4. Cyfeirio at wahanol fodelau / damcaniaethau mewn perthynas â gweithgareddau anturus
5. Dylech gynnwys ymchwil i gefnogi eich gwerthusiad o lythrennedd corfforol a gweithgareddau anturus
6. Cyfeiriwch at ymchwil perthnasol sy'n trafod llythrennedd corfforol i ddangos dealltwriaeth o'r cysyniad.
7. Hwyluswyr – rôl ac effaith bosibl – yn dibynnu ar arddull addysgu/ hyder/ agwedd/ ymwybyddiaeth bersonol a dealltwriaeth o faes dysgu
8. Sicrhewch eich bod yn cynnwys rhywfaint o feirniadu / trafod (dylech osgoi ysgrifennu'n ddisgrifiadol) a chefnogi hyn gyda thystiolaeth o ddarllen (ar gyfer y naill ochr a’r llall i’r ddadl!) 
9. Rhowch rai enghreifftiau 'go iawn' e.e. wrth ysgrifennu gan y bydd hyn yn helpu i ddangos eich dealltwriaeth o ddefnydd y ddamcaniaeth y byddwch yn ysgrifennu amdani. 
10. Pan fo'n bosibl, dylid gwneud cysylltiadau ag ymchwil eithaf diweddar h.y. erthyglau / llyfrau a gyhoeddwyd ers blwyddyn 2000 a dogfennau a geir ar dudalen Moodle ar gyfer BMOE4003
11. Dylech gynnwys dwy ffurflen ar ddechrau eich traethawd, sef y ffurflenni 'cyflwyno ac adborth myfyrwyr'. 
12. Cynnwys y rhestr gyfeirio ar ben draw'r ddogfen. 
13. Arddull – Times New Roman – maint 12
14. Bylchiad llinellau 1.5 gyda gofod un llinell yn glir rhwng paragraffau
15. Dylai fod gan y traethawd rifau tudalen (troednodyn) a rhif myfyriwr a chod modwl (pennawd)
16. Mae cyfrif geiriau wedi'i gynnwys ar ddiwedd y traethawd ond cyn y rhestr gyfeiriadau






	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt.    Dylech ddarparu tystiolaeth i ddangos eich bod wedi cael mynediad at ystod briodol o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.   Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.   Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, yn cynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 

Canllawiau penodol i'r asesiad hwn:  
Dylech ddarllen yn eang, o leiaf, yr hyn sydd wedi'i gynnwys ar dudalen y modwl ar Moodle ar gyfer BMOE4003. Bydd disgwyl i ddarlleniadau o'r fan hon gael eu cynnwys yn eich traethawd gan eu bod wedi cael eu dewis yn ofalus ac yn benodol gan eich darlithwyr i gefnogi’r hyn a ddysgwch a'ch dealltwriaeth. Er mwyn ennill rhagorol / eithriadol yn y categori hwn, byddai disgwyl darllen ehangach na'r hyn a roddir yma. Parhewch i ddatblygu eich sgiliau proffesiynol o gyfeirnodi’n gywir – defnyddiwch Lawlyfr Cyfeirnodi Y Drindod Dewi Sant Harvard i’ch arwain.  

 


2. Sgiliau Gwybodaeth a Dealltwriaeth
Ar lefel 4, dylech allu arddangos gwybodaeth am y cysyniadau a’r egwyddorion gwaelodol sy'n gysylltiedig â’ch maes/meysydd astudio.   Mae gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech allu esbonio’r theorïau, y cysyniadau, ac ati i ddangos eich dealltwriaeth.  Hefyd bydd eich marc/gradd yn amodol ar y graddau rydych yn arddangos eich gwybodaeth a’ch dealltwriaeth. 

Canllawiau penodol i'r asesiad hwn:  
Bydd angen i chi ddangos dealltwriaeth o'r hyn y mae gweithgareddau anturus yn ei ddarparu i blant ifanc. Bydd angen i chi ddangos eich bod yn deall yr effaith bosibl y gall darparu profiadau anturus awyr agored o ansawdd da ei chael ar daith llythrennedd corfforol rhywun. Byddai o fudd cyfeirio at wahanol arddulliau addysgu a fyddai'n cael eu defnyddio i hwyluso profiadau dysgu ac addysgu effeithiol i blant. 




3. Sgiliau Gwybyddol a Deallusol
Dylech allu cyflwyno, gwerthuso a dehongli data ansoddol a meintiol, er mwyn datblygu llinynnau dadl a ffurfio barn gadarn yn unol â theorïau a chysyniadau sylfaenol eich pwnc/pynciau astudio. Dylech allu gwerthuso addasrwydd gwahanol ddulliau o ddatrys problemau sy’n gysylltiedig â’ch maes/meysydd astudio a/neu waith. Rhaid i’ch gwaith gynnwys tystiolaeth o feddwl rhesymegol, dadansoddol.  Er enghraifft, archwilio a thorri gwybodaeth i lawr yn elfennau, gwneud casgliadau, casglu, cymharu a chyferbynnu gwybodaeth.  Ystyr hyn yw nid disgrifio ‘beth’ yn unig! Ond hefyd cyfiawnhau:  Pam? Sut? Pryd? Pwy? Ble? Ar ba gost? Dylech roi cyfiawnhad dros eich dadleuon a’ch barn gan ddefnyddio tystiolaeth eich bod wedi myfyrio ar syniadau pobl eraill o fewn y maes pwnc a’ch bod yn gallu llunio barn a dadleuon cadarn gan ddefnyddio data a chysyniadau.   Lle bo’n berthnasol, gellir cynnig atebion ac argymhellion amgen.

Canllawiau penodol i'r asesiad hwn:  
Dylech ddechrau cynnwys / ystyried gwahanol safbwyntiau / damcaniaethau / dadleuon ynghylch rôl dysgu yn yr awyr agored a gweithgareddau anturus yn natblygiad cyffredinol llythrennedd corfforol plant. Mae angen i chi geisio dangos eich bod yn ymwybodol o rai dadleuon a allai fodoli ynghylch y pynciau hyn. Er mwyn cefnogi eich dadleuon/ysgrifennu'n feirniadol mae'n hanfodol eich bod yn cynnwys cyfeiriad at ddarllen fel bod y farn yn synhwyrol a bod pobl yn dod i gasgliadau cadarn. 




4. Sgiliau Ymarferol
Ar lefel 4, dylech allu cymhwyso’r cysyniadau a’r egwyddorion gwaelodol sylfaenol er mwyn eu gwerthuso a’u dehongli yng nghyd-destun eich maes astudio.  Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau.  Mae hyn yn debygol o gynnwys, er enghraifft,  defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn rhai eraill yn seiliedig ar feini prawf penodedig.  

Canllawiau penodol i'r asesiad hwn:  
Yn ogystal â'r uchod, bydd angen i chi ddangos dealltwriaeth o elfennau ymarferol a grybwyllir yn y modwl hwn drwy gynnwys enghreifftiau wrth ysgrifennu - mae hyn yn golygu cynnwys e.e. Dechrau dangos gwybodaeth briodol am werth sicrhau dull cyfannol o addysgu a dysgu gweithgareddau anturus i blant ifanc. Gellid ystyried cyfeirio at rai modelau addysgu a dysgu. 



5. Sgiliau Trosglwyddadwy ar gyfer Bywyd ac Arfer Proffesiynol 
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer peth cyfrifoldeb personol.   Mae hyn yn cynnwys dangos:  eich bod yn gallu cyfleu canlyniadau’ch astudiaeth/gwaith yn gywir ac yn ddibynadwy, gyda dadleuon strwythuredig a chydlynol; eich bod yn gallu cychwyn a chwblhau tasgau a gweithdrefnau, boed hynny’n unigol a/neu’n gydweithredol; rhuglder mynegiant; eglurder ac effeithiolrwydd o ran cyflwyniad a threfn. Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.


Canllawiau penodol i'r asesiad hwn:  

Dylech sicrhau bod y gwaith yn ramadegol gywir, gan ddefnyddio iaith broffesiynol, manwl a chywir. Ysgrifennwch yn y trydydd person. Yn y casgliadau, adfyfyriwch ar sut y gallai'r wybodaeth hon lywio eich gwaith proffesiynol o addysgu / darparu. 




	
     FFURFLEN ADBORTH MYFYRWYR



Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau.  Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.

Tudalen 3 o 10


	Meini Prawf Asesu Generig  
	Marciau sydd ar gael
	Marciau a ddyfarnwyd 

	1. Sgiliau Ymgysylltu â Llenyddiaeth
.
	30
	

	





	
	

	
	
	

	2. Sgiliau Gwybodaeth a Dealltwriaeth

	20
	

	





	
	

	
	
	

	3. Sgiliau Gwybyddol a Deallusol

	20
	

	





	
	

	
	
	

	4. Sgiliau Cymhwyso Ymarferol 

	10
	

	





	
	

	
	
	

	5. Sgiliau Trosglwyddadwy ar gyfer Bywyd ac Arfer Proffesiynol

	20
	

	



	
	

	
	
	



	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.)
	Cosbau Cyflwyno’n Hwyr (ticiwch os yw’n berthnasol)
	%

	
	Hyd at wythnos yn hwyr (uchafswm o 40%)
	
	

	
	Dros wythnos yn hwyr (0%)
	
	








	MEINI PRAWF ASESU GENERIG 



	Lefel 4

	Yn unol â’r Framework for Higher Education Qualifications, ar ddiwedd Lefel 4 disgwylir y bydd myfyrwyr wedi arddangos gwybodaeth am gysyniadau ac egwyddorion gwaelodol sylfaenol pwnc, ynghyd â gallu i werthuso a dehongli’r rhain yng nghyd-destun y maes astudio hwnnw. Dylent allu cyflwyno, gwerthuso a dehongli data ansoddol a meintiol er mwyn datblygu llinynnau dadl a ffurfio barn gadarn yn unol â damcaniaethau a chysyniadau sylfaenol eu pwnc/pynciau astudio. Byddant wedi dysgu sut i werthuso dulliau gwahanol o ddatrys problemau, a byddant yn gallu cyfleu canlyniadau eu hastudiaeth/gwaith mewn modd cywir a dibynadwy, gyda dadleuon strwythuredig a chydlynol.  Byddant yn gallu ymgymryd â hyfforddiant pellach a datblygu sgiliau newydd o fewn amgylchedd strwythuredig a rheoledig a bydd ganddynt y rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer rhywfaint o gyfrifoldeb personol.



	Lefel 4
	METHU
	METHU FFINIOL 
	BODDHAOL
(3ydd / Llwyddo)
	DA
(2.2 / Llwyddo)
	DA IAWN
(2.1 / Teilyngdod)
	RHAGOROL
(1af / Rhagoriaeth)
	EITHRIADOL
(1af / Rhagoriaeth)

	Categori 
	0-29%
	30-39%
	40-49%
	50-59%
	60-69%
	70-84%
	85-100%

	Ymgysylltu â llenyddiaeth
(yn cynnwys darllen, cyfeirnodi, arferion academaidd a gonestrwydd academaidd)  
	Fawr ddim neu ddim tystiolaeth o ddarllen a/neu mae dibyniaeth ar ffynonellau amhriodol. 
Safbwyntiau a chanfyddiadau ar y cyfan heb gefnogaeth ac yn anawdurdodol.
Defnyddir arferion cyfeirnodi mewn modd  anghydlynol neu ar y cyfan maent yn absennol. 
	Ymgysylltu gwael â darllen hanfodol.  Dim tystiolaeth o ddarllen ehangach.  Yn dibynnu ar ffynonellau amhriodol, a/neu yn defnyddio ffynonellau’n ddiofal. Yn ddibynnol iawn ar wybodaeth a gafwyd drwy gyswllt â’r dosbarth.  Defnydd anghyson a gwan o gyfeirnodi. 
	Ymgysylltu ag ystod gyfyngedig o ffynonellau perthnasol a chredadwy ar y cyfan ond â rhywfaint o ddibyniaeth ar wybodaeth a gafwyd drwy gyswllt â’r dosbarth.  Peth esgeulustod a mân wallau. 
Arferion cyfeirnodi’n amlwg ond heb eu cymhwyso’n gywir nac yn gyson bob tro. 
	Ymgysylltu ag ystod briodol o lenyddiaeth, yn cynnwys ffynonellau a gyrchwyd yn annibynnol.  Rhywfaint o orddibyniaeth ar destunau’n hytrach na ffynonellau eraill.  Gall y cyfeirnodi ddangos mân anghywirdebau neu anghysonderau. 
	Ymgysylltu ag ystod eang o lenyddiaeth, yn cynnwys ffynonellau a gyrchwyd yn annibynnol. 
Detholiad o ffynonellau perthnasol a chredadwy.  Cyfeirnodi graenus ar y cyfan, â fawr ddim/dim anghywirdebau neu anghysonderau.
	Ymgysylltu ag ystod helaeth o lenyddiaeth berthnasol a chredadwy.  Cymhwyso cyfeirnodi’n gyson gywir.  
	Ymgysylltu eithriadol ag ystod helaeth o lenyddiaeth berthnasol a chredadwy.  Sgiliau cyfeirnodi lefel uchel wedi’u cymhwyso’n gyson.

	Gwybodaeth a dealltwriaeth
(Gwybodaeth am gysyniadau ac egwyddorion gwaelodol sylfaenol pwnc.)
	Bylchau mawr yn y wybodaeth a’r ddealltwriaeth o gysyniadau ac egwyddorion gwaelodol sylfaenol y deunydd pwnc. Yn cynnwys deunydd amherthnasol.   Anghywirdebau sylweddol. 
	Bylchau yn y wybodaeth am y cysyniadau a’r egwyddorion gwaelodol sylfaenol, gyda dealltwriaeth ddiffygiol neu arwynebol.  Rhai anghywirdebau sylweddol a/neu ddeunydd amherthnasol.   
	Gwybodaeth a dealltwriaeth gyfyngedig o’r cysyniadau a’r egwyddorion gwaelodol sylfaenol yn y maes pwnc. Gall rhai elfennau fod ar goll.  
	Mae’r wybodaeth am y cysyniadau a’r egwyddorion gwaelodol sylfaenol yn gywir gyda dealltwriaeth dda o’r maes astudio ond mae diffyg manylder a/neu ehangder. 
	Gwybodaeth gymwys am y cysyniadau a’r egwyddorion gwaelodol sylfaenol.  Arddengys ddealltwriaeth dda iawn.  
	Gwybodaeth a dealltwriaeth ragorol o gysyniadau ac egwyddorion gwaelodol sylfaenol y pwnc. 
	Gwybodaeth a dealltwriaeth eithriadol a manwl  o’r cysyniadau a’r egwyddorion gwaelodol sylfaenol

	Sgiliau gwybyddol a deallusol 
(Gwerthuso cysyniadau ac egwyddorion gwaelodol sylfaenol pwnc a dehongli data ansoddol a meintiol er mwyn datblygu llinynnau dadl a ffurfio barn gadarn.) 


	Gwaith hollol neu bron yn hollol ddisgrifiadol.  Fawr ddim neu ddim gwerthuso o’r cysyniadau a’r egwyddorion gwaelodol sylfaenol. 
Wedi methu datblygu dadleuon, gan arwain at farn afresymegol neu annilys.  Fawr ddim neu ddim defnydd o dystiolaeth i gefnogi barn. 

	Gwaith disgrifiadol ar y cyfan, gyda gwerthuso arwynebol o’r cysyniadau a’r egwyddorion gwaelodol sylfaenol.  Dehongli data’n wan, datblygu dadleuon a barn yn ddiffygiol.  Derbynnir gwybodaeth yn anfeirniadol, defnyddia ddatganiadau cyffredinol heb fawr o dystiolaeth a barn heb sail.  Syniadau weithiau’n afresymegol ac yn gwrthddweud ei gilydd.
	Ymgais cyfyngedig at werthuso’r cysyniadau a’r egwyddorion gwaelodol sylfaenol, gan dueddu tuag at ddisgrifio. 
Gall ddehongli data ansoddol a meintiol ond â rhai gwallau.  Peth tystiolaeth i gefnogi dadleuon cynyddol a barn  ond gall y rhain fod heb eu datblygu’n ddigonol neu ag ychydig o anghysondeb / camddehongli. 

	Gwerthuso da o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol, gyda mân wallau. 
Gallu cynyddol i ddefnyddio tystiolaeth i gefnogi’r ddadl.
Dadleuon dilys a barn resymegol ar y cyfan.  
	Gwerthuso graenus o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol yn gywir.  Gallu i ddyfeisio  dadleuon gan ddefnyddio tystiolaeth i lunio barn sy’n briodol a dilys ar y cyfan.  

	Gwerthuso rhagorol o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol yn gywir ac â pheth mewnwelediad.  Gallu rhagorol i ddyfeisio  dadleuon gan ddefnyddio tystiolaeth a llunio barn sy’n briodol a dilys.  
	Gwerthuso eithriadol o’r cysyniadau a’r egwyddorion gwaelodol sylfaenol yn seiliedig ar dystiolaeth.  Dehongli data ansoddol a meintiol mewn modd rhagorol. 
Gallu eithriadol i ddyfeisio  dadleuon gan ddefnyddio tystiolaeth a llunio barn sy’n hollol briodol a dilys.  

	Sgiliau ymarferol
(Dulliau gwahanol o ddatrys problemau mewn cyd-destunau penodol). 

	Defnydd cyfyngedig, neu ddim defnydd o ddulliau sylfaenol a addysgwyd, deunyddiau, offer a/neu dechnegau.
Fawr ddim neu ddim gwerthfawrogiad o gyd-destun y cymhwyso. 
Tystiolaeth wan iawn o ddulliau gwahanol o ddatrys problemau mewn cyd-destunau penodol.  
	Cymhwyso dulliau sylfaenol a addysgwyd, deunyddiau, offer a/neu dechnegau mewn modd elfennol ond heb ystyriaeth na chymhwysedd. Gwerthfawrogiad diffygiol o gyd-destun y cymhwyso. 
Tystiolaeth wan o ddulliau gwahanol o ddatrys problemau mewn cyd-destunau penodol. 


	Ymwybyddiaeth ddigonol a chymhwyso dulliau sylfaenol, deunyddiau, offer a/neu dechnegau, mewn modd sy’n briodol ar y cyfan.
Gwerthfawrogiad sylfaenol o gyd-destun y cymhwyso.  
Gall ddynodi problemau mewn cyd-destunau penodol a chynnig dulliau sylfaenol neu atebion eraill er gall fod gwallau.  
	Cymhwyso dulliau sylfaenol, deunyddiau, offer a/neu dechnegau mewn modd da a phriodol.
Gwerthfawrogiad eglur o gyd-destun y cymhwyso.  
Tystiolaeth dda o ddulliau gwahanol o ddatrys problemau mewn cyd-destunau penodol a chynigia atebion sy’n briodol ar y cyfan. 
	Cymhwyso ystod o ddulliau sylfaenol, deunyddiau, offer a/neu dechnegau mewn modd da iawn.
Ystyriaeth dda iawn o gyd-destun y cymhwyso.  Tystiolaeth dda iawn o ddulliau gwahanol o ddatrys problemau mewn cyd-destunau penodol a chynigia atebion priodol. 
	Cymhwyso ystod o ddulliau sylfaenol a addysgwyd, deunyddiau, offer a/neu dechnegau mewn modd uwch.
Mae cyd-destun y cymhwyso yn ystyriol ac yn graff. 
Tystiolaeth ragorol o ddulliau gwahanol o ddatrys problemau mewn cyd-destunau penodol a chynigia atebion priodol.  
	Lefelau eithriadol o sgiliau cymhwyso a defnyddio mewn cyd-destunau ymarferol penodol.  Dynodi problemau mewn cyd-destunau penodol mewn modd rhagorol, a llunio atebion / dulliau gwahanol sy'n feddylgar ac yn hollol briodol. 

	Sgiliau trosglwyddadwy ar gyfer bywyd ac arfer proffesiynol
(Cyfleu canlyniadau eu hastudiaeth / gwaith mewn modd cywir a dibynadwy,  gyda dadleuon strwythuredig a chydlynol; y rhinweddau sydd eu hangen ar gyfer cyflogaeth sy’n gofyn am arfer rhywfaint o gyfrifoldeb personol o fewn amgylchedd strwythuredig a rheoledig.) 
	Mae’r gwaith wedi’i strwythuro’n wael, yn ddi-drefn, yn anghywir a/neu wedi’i fynegi’n ddryslyd.  Defnydd gwan iawn o iaith a/neu arddull amhriodol iawn.  Wedi methu gweithio’n effeithiol yn unigol neu’n rhan o grŵp. Fawr ddim neu ddim tystiolaeth o’r sgiliau ar gyfer cyflogaeth sy’n gofyn am arfer rhywfaint o gyfrifoldeb personol.


	Mae’r gwaith wedi’i gyflwyno’n wael mewn modd di-gyswllt.  Mae wedi’i strwythuro’n llac, ac ar brydiau’n anghydlynol, a gwybodaeth a syniadau wedi’u mynegi’n wael yn aml.  Defnydd gwan o iaith a/neu arddull amhriodol.  Ymagwedd ddiffygiol at waith unigol neu waith grŵp, gan fodloni rhwymedigaethau rhannol i eraill yn unig.  Tystiolaeth gyfyngedig o’r sgiliau ar gyfer cyflogaeth sy’n gofyn am arfer rhywfaint o gyfrifoldeb personol.
	Cyflwyniad a strwythur yn drefnus ar y cyfan, lle mynegir syniadau / cysyniadau perthnasol mewn modd rhesymol.  Gall fod diffyg cydlyniad a/neu gywirdeb mewn mannau yn y gwaith.  Gall weithio fel rhan o grŵp, gan fodloni’r rhan fwyaf o’r rhwymedigaethau i bobl eraill ond efallai gyda chyfranogiad cyfyngedig mewn gweithgareddau grŵp. 
Arddengys y sgiliau sylfaenol ar gyfer cyflogaeth sy’n gofyn am arfer rhywfaint o gyfrifoldeb personol, gyda rhai meysydd o fân wendid. 
	Mae’r gwaith yn gydlynol, trefnus a chywir ar y cyfan, mewn strwythur addas ac ar y cyfan mae wedi’i fynegi’n eglur.  Gall weithio’n effeithiol yn annibynnol a/neu fel rhan o dîm, gyda chyfraniadau eglur at weithgareddau grŵp.
Arddengys y sgiliau ar gyfer cyflogaeth sy’n gofyn am arfer rhywfaint o gyfrifoldeb personol, gyda rhai meysydd o gryfder a rhai o fân wendid. 
	Mae’r gwaith yn gywir, cydlynol, rhugl, wedi’i strwythuro’n dda ac yn drefnus.  
Gall weithio’n effeithiol yn annibynnol a/neu fel rhan o dîm, gyda chyfraniadau da iawn at weithgareddau grŵp. Arddengys sgiliau da iawn ar gyfer cyflogaeth sy’n gofyn am arfer rhywfaint o gyfrifoldeb personol, gyda mân gwendid  achlysurol yn unig. 
	Mae’r gwaith yn gydlynol, yn rhugl iawn ac wedi’i gyflwyno’n broffesiynol. Gall weithio’n effeithiol yn annibynnol a/neu fel rhan o dîm, gyda chyfraniadau rhagorol at weithgareddau grŵp. Arddengys sgiliau rhagorol ar gyfer cyflogaeth sy’n gofyn am arfer rhywfaint o gyfrifoldeb personol gydag awydd i ddatblygu ymhellach.  

	Mae’r gwaith yn gywir, yn eithriadol o gydlynol, yn rhugl iawn ac wedi’i gyflwyno’n dda. Gall weithio’n effeithiol yn annibynnol a/neu fel rhan o dîm, gyda chyfraniadau eithriadol at weithgareddau grŵp. Arddengys sgiliau eithriadol ar gyfer cyflogaeth sy’n gofyn am arfer rhywfaint o gyfrifoldeb personol gydag awydd i ddatblygu ymhellach.  

